Fernando Pereira

Må ikke forveksles med bocciaspilleren Fernando Ferreira og rullestolbasketballspilleren Fernando da Rocha Pereira.

Fernando de Oliveira Pereira (født 25. oktober 1954 i Porto) er en portugisisk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese.  

Han har duchennes muskeldystrofi, og begynte med boccia i 2002, 48 år gammel. 

 Karriere 
Pereira deltok i sine paralympiske leker i 2004 i Athen. Individuelt vant han sin gruppe i gruppespillet, men spilte ikke i finalespillet.IPC - ATHENS 2004 Paralympic Games - Boccia - Mixed Individual BC4, besøkt 31. januar 2013. I parkonkurransen, i klassen BC4, fikk han derimot sølv, sammen lagkameraten Bruno Valentim. Her vant Hongkong gullet.IPC - ATHENS 2004 Paralympic Games - Boccia - Mixed Pairs BC4 , besøkt 31. januar 2013. 

Ved EM i boccia 2005 i Póvoa de Varzim fikk han sølv individuelt, bak Bruno Valentim. Også i parkonkurransen fikk Portugal sølv, bak Ungarn. Han kom på 17.-plass ved VM i boccia 2006, men denne gangen vant Portugal gull i parkonkurransen. Året etter kom han på 8.-plass ved World Cup i boccia 2007, men fikk igjen sølv i parkonkurransen. Ved utgangen av 2008 var han rangert som nummer 7 i verden i sin klasse.CPISRA - Boccia World Ranking List 2008, besøkt 31. januar 2013.

I 2008 deltok han ved sine andre paralympiske leker. I den individuelle konkurransen gikk han videre fra gruppespillet, med to seire og ett tap. Imidlertid ble han slått ut i kvartfinalen, der han tapte 2-9 for Leung Yuk Wing fra Hongkong. Leung fikk til slutt sølv i dette mesterskapet.IPC - Beijing 2008 Paralympic Games - Boccia - Mixed Individual BC4 , besøkt 31. januar 2013. I parkonkurransen spilte han igjen sammen Bruno Valentin, og disse fikk sølv etter finaletap 2-5 mot Brasil.IPC - Beijing 2008 Paralympic Games - Boccia - Mixed Pairs BC4 , besøkt 31. januar 2013. Året etter deltok han ved Europamesterskapet i boccia 2009 i portugisiske Póvoa de Varzim. Individuelt fikk han sølv, etter å ha tapt finalen 2-3 for tsjekkiske Radek Prochazka. Også i parkonkurransen fikk Portugal sølv, bak Storbritannia.CPISRA - Boccia European Championships 2009 - Regional Championships - Povoa de Varzim  , besøkt 31. januar 2013.

Ved VM 2010 kom han på 4.-plass, etter at han tapte bronsekampen 3-4 for brasilianske Eliseu dos Santos. I parkonkurransen ble Portugal slått ut i kvartfinalen.CPISRA - CPISRA Boccia World Championships Lisboa 2010  , besøkt 31. januar 2013. Han kom på 9.-plass ved Europa Cup 2011 på HamarCPISRA - Results Boccia Europa Cup 2011 , besøkt 31. januar 2013., og 4.-plass ved World Cup 2011.CPISRA - Boccia World Rank List - Friday, Dec 16 2011  , besøkt 31. januar 2013. 

Pereira deltok ikke ved Paralympiske sommerleker 2012 i London. 

 Referanser 

 Eksterne lenker 
 Profil hos IPC 

Kategori:Portugisiske bocciaspillere
Kategori:Portugisiske handikappidrettsutøvere
Kategori:Verdensmestere
Kategori:Deltakere for Portugal under Paralympiske sommerleker 2008
Kategori:Deltakere for Portugal under Paralympiske sommerleker 2004
Kategori:Personer fra Porto
Kategori:Fødsler i 1954